หัวเว่ย รายได้พุ่ง 3.3 ล้านล้าน สมาร์ทโฟนตัวเลขโตสูงสุด
เมื่อวันที่ 29 มี.ค.ที่ผ่านมา นายกัว ผิง ประธานเจ้าหน้าที่บริหาร หมุนเวียนตามวาระของหัวเว่ย ได้เปิดเผยรายงานประจำปี 2561 ระบุ หัวเว่ยมีรายได้รวมในปี 2561 ทั้งสิ้น 721,200 ล้านหยวน (ประมาณ 3.3 ล้านล้านบาท) เพิ่มขึ้น 19.5% จากปีก่อนหน้า และมีกำไรสุทธิ 59,300 ล้านหยวน เพิ่มขึ้น 25.1%,โดยในปีที่ผ่านมา หัวเว่ยได้มีการลงทุนทางด้านวิจัยและพัฒนาเป็นจำนวนเงิน 101,500 ล้านหยวน (คิดเป็น 14.1% ของรายได้) ถือเป็นบริษัทที่ทุ่มงบประมาณในด้านการวิจัยและพัฒนามากที่สุดเป็นอันดับที่ห้าของโลกตามข้อมูลของ 2018 EU Industrial R&D Investment Scoreboard,นายผิง กล่าวอีกว่า หัวเว่ยมีความมุ่งมั่นที่จะสร้างการเชื่อมต่อเครือข่ายที่ดีที่สุดในโลก ที่ปลอดภัยและเชื่อถือได้ โดยความปลอดภัยทางไซเบอร์และการปกป้องความเป็นส่วนตัวของผู้ใช้เป็นสิ่งที่สำคัญที่สุด โดยในธุรกิจโทรคมนาคม หัวเว่ยได้เปิดตัวโซลูชัน 5 จี และ SoftCOM AI ขณะที่ยอดขายของกลุ่มธุรกิจโทรคมนาคมในปี 2561 มีมูลค่าสูงถึง 294,000 ล้านหยวน ใกล้เคียงกับปีก่อน,ส่วนธุรกิจเอ็นเตอร์ไพรส์ ได้แก่ บริการคลาวด์, บิ๊กดาต้า, ปัญญาประดิษฐ์ (AI) และ โซลูชัน IoT (Internet of Things) ทำรายได้ 74,400 ล้านหยวน เพิ่มขึ้น 23.8% จากปีก่อนหน้า ขณะที่ธุรกิจคอนซูเมอร์นั้น หัวเว่ยสามารถครองส่วนแบ่งตลาดสมาร์ทโฟนทั่วโลกได้มากขึ้น โดยรายได้ในธุรกิจคอนซูเมอร์ของหัวเว่ยมีมูลค่าสูงถึง 348,900 ล้านหยวน เพิ่มขึ้น 45.1% จากปีก่อน.
หัวเว่ยมีรายได้รวมในปี 2561 ทั้งสิ้น 721,200 ล้านหยวน (ประมาณ 3.3 ล้านล้านบาท) เพิ่มขึ้น 19.5% จากปีก่อนหน้า
หัวเว่ย,รายได้,กำไรสุทธิ,กำไร,สมาร์ทโฟน,คลาวด์,บิ๊กดาต้า,ข่าวทั่วไป